Държавен вестник, бр. 30, 2016 г., стр. 13

БРОЙ  30	
Д Ъ Р Ж А В Е Н  В Е С Т Н И К 	
СТР.  13  
ДОПЪЛНИТЕЛНИ РАЗПОРЕДБИ
§ 1. По смисъла на наредбата:
1. „Гума“ е еластична обвивка, включваща 
комплектуващи изделия (колани) и предназна­
чена за монтаж върху джантата на колелото на 
транспортно средство, в т.ч. гумените вериги.
2. „Гумена верига“ е гумено техническо 
изделие във вид на безконечна, профилирана, 
гумена лента, армирана със стоманени нишки 
и вложки и предназначена за задвижване на 
трактори, комбайни, минитоварачи, мини-
багери, асфалтополагащи машини и др.
3. „Лица, които пускат на пазара на тери­
торията на Република България продукти по 
чл. 3, ал. 1“ са производителите, вносителите 
и лицата, които въвеждат на територията 
на страната от територията на друга държа­
ва – членка на ЕС, или внасят от държава 
извън ЕС съответните продукти и ги пре­
доставят на друго лице срещу заплащане или 
безплатно, и/или ги използват като част от 
търговска, производствена или професионална 
дейност с цел продуктът да бъде разпространен 
или използван на територията на Република 
България.
4. „Много тънки пластмасови торбички 
за пазаруване“ са пластмасови торбички за 
пазаруване с дебелина на стената под 15 мик­
рона, чието използване се налага за целите 
на хигиената или които се предлагат като 
първични опаковки за насипна храна, когато 
това помага за предотвратяване на разхища­
ването на храни. 
5. „Нови моторни превозни средства“ 
са моторни превозни средства, които не са 
изминали повече от 6000 км и се пускат на 
пазара за първи път или се придобиват за 
лична употреба в резултат на въвеждането 
им на територията на Република България от 
друга държава – членка на ЕС, или се внасят 
от държава извън ЕС, или не са изминали 
повече от 6 месеца от датата на първата им 
регистрация.
6. „Нулева месечна справка-декларация“ 
е декларацията, която се попълва при липса 
на пуснати на пазара продукти по чл. 3, ал. 1 
през предходния месец, в която се попълват 
нулеви количества.
7. „Продуктова такса“ е таксата, която се 
заплаща за пластмасови торбички за пазару­
ване и за продукти, след употребата на които 
се образуват масово разпространени отпадъци, 
както и за МПС, придобивани за лична упо­
треба чрез въвеждането им на територията 
на страната от друга държава – членка на 
ЕС, или внасянето им от държава извън ЕС.
8. „Пускане на пазара“ е пускането на па­
зара на продукти, след употребата на които 
се образуват масово разпространени отпадъци 
по смисъла на съответната наредба по чл. 13, 
ал. 1 ЗУО.
9. „Пускане на пазара на пластмасови тор­
бички за пазаруване“ е първото предоставяне 
на пластмасови торбички за пазаруване на 
разположение на друго лице, безплатно или 
срещу заплащане, с цел те да бъдат разпрос­
транени и/или използвани на територията на 
Република България, както и въвеждането 
на територията на страната от друга държа­
ва – членка на ЕС, или внасяне от държава 
извън ЕС на продукти от дадено лице за 
негова собствена търговска, производствена 
или професионална дейност.
10. „Пластмаса“ е полимер по смисъ­
ла на чл. 3, параграф 5 от Регламент (ЕО) 
№ 1907/2006 на Европейския парламент и 
на Съвета от 18 декември 2006 г. относно 
регистрацията, оценката, разрешаването и 
ограничаването на химикали (REACH), за 
създаване на Европейска агенция по хими­
кали, за изменение на Директива 1999/45/EО 
и за отмяна на Регламент (EИО) № 793/93 на 
Съвета и Регламент (EО) 1488/94 на Коми­
сията, както и на Директива 76/769/EИО на 
Съвета и директиви 91/155/EИО, 93/67/EИО, 
93/105/EО и 2000/21/EО на Комисията (ОВ, 
L 396 от 30.12.2006 г.), към който може да са 
добавени добавки или други вещества и който 
може да функционира като основен структурен 
компонент за торбички за пазаруване.
11. „Пластмасови торбички за пазаруване“ 
са торбички за пазаруване със или без дръжка, 
произведени от пластмаса, които се предлагат 
на потребителите на мястото на продажба на 
стоките или продуктите.
12. „Разградими при окисляване пластма­
сови торбички за пазаруване“ са пластмасови 
торбички за пазаруване, произведени от пласт­
масови материали, които съдържат добавки, 
действащи като катализатор за разпадането на 
пластмасовия материал на микрофрагменти.
13. „Тънки пластмасови торбички за пазару­
ване“ са пластмасови торбички за пазаруване 
с дебелина на стената под 50 микрона.
§ 2. Тази наредба въвежда изискванията на 
Директива 2015/720 на Европейския парламент 
и на Съвета от 29 април 2015 г. за измене­
ние на Директива 94/62/ЕО по отношение 
на намаляване на потреблението на тънки 
пластмасови торбички за пазаруване (OB, L 
115/11 от 6 май 2015 г.).
ЗАКЛЮЧИТЕЛНИ РАЗПОРЕДБИ
§ 3. Наредбата се приема на основание 
чл. 59, ал. 1 от Закона за управление на от­
падъците.
§ 4. Наредбата влиза в сила в двумесечен 
срок от обнародването є в „Държавен вестник“ 
с изключение на чл. 7, ал. 4, който влиза в 
сила от 1 декември 2016 г.
§ 5. Контролът по изпълнението на наред­
бата се възлага на министъра на околната 
среда и водите.